Katarina Reuter

Katarina Reuter (s. 10. kesäkuuta 1964 Helsinki) on suomalainen taidemaalari. Reuter opiskeli Turun piirustuskoulussa 1983–1984 ja Kuvataideakatemiassa 1984–1988Katarina Reuter, CV, Kuvataiteilijamatrikkeli. Viitattu 9.3.2023.. Raaseporissa työskentelevä Reuter kuvaa näkymiä, maisemia tai tiloja, joissa on outouden tunnetta.

Maisemallisten elementtien kuten vuoristojen ohella maalauksissa on luonnontieteellistä sävyä, kuten yksisoluisten eliöiden mikromaailmaa.Rauli Heino: Katarina Reuter. Galleria Heino. Viitattu 9.3.2023. Reuterin melko pienikokoiset työt ovat pääosin tempera- tai öljymaalauksia tai esimerkiksi piirustuksia kuulakärkikynällä levypohjalle.Katarina Reuter. Reuterin verkkosivut. Viitattu 9.3.2023.

Reuter sai vuonna 2022 Suomen taideakatemian palkinnon, johon liittyvä näyttely oli EMMAssa vuonna 2023.Katarina Reuter EMMA. Viitattu 9.3.2023.Ilkka Mattila: Suomen taideakatemian 25 000 euron palkinnon sai Katarina Reuter. Helsingin Sanomat 15.6.2022. Viitattu 9.3.2023. Hänelle on myönnetty myös Urpo ja Maija Lahtisen säätiön taidepalkinto 1996, Dukaattipalkinto 1993 ja Svenska litteratursällskapetin taidepalkinto 2009. Malmin seurakuntatalolla on Reuterin tekemä julkinen teos.

Reuterin yksityisnäyttely oli Amos Andersonin taidemuseossa vuonna 2008. Hänen näyttelyitään on ollut myös Galleria Sculptorissa, Heinossa ja Amassa. Hän oli mukana Turku Biennaalissa vuonna 2013 ja Nuorten näyttelyissä 1980- ja 1990-lukujen taitteessa. Reuterin teoksia on Kiasman,  Emman, Amos Andersonin, Helsingin kaupungin, Rovaniemen ja Joensuun taidemuseon kokoelmissa.

Lähteet

Aiheesta muualla

 Katarina Reuterin verkkosivut 
 Katarina Reuter kuvataiteilijamatrikkelissa

Luokka:Suomalaiset taidemaalarit
Luokka:Vuonna 1964 syntyneet
Luokka:Elävät henkilöt